OpenLLM-France/wikimedia huggingface dataset:
# Duzulla

Duzulla és un gènere monotípic d'arnes de la família Crambidae. Conté només una espècie, Duzulla subhyalinalis, que es troba a Síria, Jordània i Índia.

## Referències

* ↑ «GlobIZ search». Global Information System on Pyraloidea. [Consulta: 21 febrer 2019].
# Psettina tosana

Psettina tosana és un peix teleosti de la família dels bòtids i de l'ordre dels pleuronectiformes.

## Distribució geogràfica

Es troba des de les costes del Japó fins a les de Taiwan.

## Referències

* ↑ The Taxonomicon (anglès)
* ↑ FishBase (anglès)
# Núria Nardi i Vilardaga

Núria Nardi i Vilardaga (Ripoll, 1950) és una historiadora de la literatura catalana.
És llicenciada en filologia catalana i catedràtica. Ha publicat nombrosos estudis sobre la figura de Victor Català. En destaquen edicions comentades de Drames rurals i de Solitud així com la tria i l'edició d'antologies seves com Contes diversos (1981) i Contes (1994).

## Referències

* ↑ «Núria Nardi i Vilardaga». Diccionari de la literatura catalana. Barcelona: Grup Enciclopèdia Catalana.
# Iana Zinkèvitx

Iana Zinkèvitx (ucraïnès: Яна Вадимівна Зінкевич) (Rivne, 2 de juliol de 1995) és una membre del parlament ucraïnès paraplègica i una militar veterana. Va ser escollida com una de les 100 dones de la BBC el 2022.

## Biografia

Va néixer l'any 1995 a Rivne. Va estudiar a uk i va cursar la seva formació mèdica al uk.
Durant la Guerra al Donbàs, Zinkèvitx va ser comandant del Batalló Mèdic Hospitalari, després d'haver salvat aproximadament 200 soldats. Va resultar greument ferida en un accident de trànsit el desembre de 2015 i, com a conseqüència, va quedar paralitzada i, per tant, des de llavors utilitza una cadira de rodes. És una de les receptores de l'Ordre del Mèrit d'Ucraïna. El 2022 va ser inclosa com una de les 100 dones més inspiradores per la BBC.
Va ser escollida com a representant del partit de la Solidaritat Europea a la novena convocatòria de la Verhovna Rada a les eleccions parlamentàries d'Ucraïna de 2019. Estava al número setè de la llista electoral del partit.

## Referències

* ↑ «Наша випускниця Яна Зінкевич рятує українських бійців в зоні АТО – НВК Колегіум | Рівненський НВК "Колегіум"», 20-10-2018. Arxivat de l'original el 2018-10-20. [Consulta: 8 desembre 2022].
* ↑ «Волонтер Яна Зінкевич стала студенткою медичної академії Дніпра | РБК-Україна», 01-12-2017. Arxivat de l'original el 2017-12-01. [Consulta: 8 desembre 2022].
* ↑ «Yana Zinkevych: She nearly loses her life saving soldiers, but her fighting spirit refuses to give up». , 01-12-2016.
* ↑ «BBC 100 Women 2022: Who is on the list this year?» (en anglès britànic). BBC News. [Consulta: 7 desembre 2022].
* ↑ «Електоральна пам'ять». ukr.vote. Arxivat de l'original el 2023-01-11. [Consulta: 11 gener 2023].
# Serra Carbonària

La Serra Carbonària o Serra Carbonera és una serra situada als municipis de Figuerola del Camp, a l'Alt Camp, i Montblanc, a la Conca de Barberà, amb una elevació màxima de 766 m al Tossal de la Somerota. Forma la part central del massís conegut popularment com a Serra de Miramar, i s'estén des del Coll de Lilla fins al Coll de Prenafeta.
A llevant de la Carbonera s'aixeca el Tossal Gros. Pel seu paisatge vegetal i la seva diversitat faunística, el Tossal Gros conté 177,71 ha de superfície declarada zona PEIN –Espai d'Interès Natural-, repartida entre els municipis de Figuerola del Camp, a la comarca de l'Alt Camp, i de Montblanc i Barberà de la Conca, a la Conca de Barberà.

## Referències

* ↑ «Serra Carbonària». Gran Enciclopèdia Catalana. Barcelona: Grup Enciclopèdia Catalana.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «El Tossal Gros: una balconada al Camp i a la Conca de Barberà». Figuerola Turisme.cat - Ajuntament de Figuerola. [Consulta: 22 març 2020].
* ↑ «CIRCUIT CAMP DE TARRAGONA 2020». Circuit Camp Tarragona. Arxivat de l'original el 2020-03-22. [Consulta: 22 març 2020].
# Crist portant la creu

Crist portant la creu és una pintura generalment atribuïda a Hieronymus Bosch, pintada entre 1500 i 1535. Està exposada al Museu de Belles Arts de Gant, a Bèlgica.

## Temàtica

L'obra il·lustra el Via Crucis de Jesucrist sobre un fons fosc i envoltant de gent, la majoria dels quals amb cares grotesques. Hi apareixen un total de 18 cares. Jesús té una expressió de lament, amb la mirada baixa. S'hi distingeixen les cares de Simó de Cirene i de Verònica.

## Obres relacionades

Es conserven dues obres de la mateixa temàtica fetes mateix autor al Palau Reial de Madrid, pintada el 1498 i al Museu d'Història de l'Art de Viena, de 1500.
# Aleksandra Elbakian

Aleksandra Assànovna Elbakian (en rus Александра Асановна Элбакян) (Kazakhstan, 1988) és una estudiant universitària i programadora informàtica kazakh, creadora de Sci-Hub, un lloc web amb més de 60 milions d'articles acadèmics de lliure accés. The New York Times l'ha comparada amb Edward Snowden per haver revelat informació i perquè esquiva les lleis estatunidenques residint a Rússia; Ars Technica, en canvi, l'ha comparada amb Aaron Swartz.
Durant l'abril del 2016 els seus estudis de neurociència estaven aturats, però estava fent, en canvi, un màster d'Història de la ciència en una petita universitat privada d'ubicació desconeguda, i la seva tesi se centrava en la comunicació científica.

## Referències

* ↑ Dylla, H. Frederick «No need for researchers to break the law to access scientific publications» (en anglès). Physics Today, 21-03-2016. DOI: 10.1063/PT.5.2031. ISSN: 0031-9228.
* ↑ «La “hacker” de los artículos académicos» (en castellà). El espectador, 23-08-2016. [Consulta: 28 agost 2016].
* ↑ Murphy, Kate «Should All Research Papers Be Free?» (en anglès). The New York Times, 12-03-2016.
* ↑ Kravets, David. «A spiritual successor to Aaron Swartz is angering publishers all over again» (en anglès). Condé Nast, 03-04-2016.
* ↑ «The frustrated science student behind Sci-Hub» (en anglès). Science, 28-04-2016. [Consulta: 28 agost 2016].

## Enllaços externs

* La joven que desafía a las editoriales con su 'Pirate Bay' de artículos científicos a El Confidencial, 17/6/2016 (castellà)
* La ‘Robin Hood de la ciencia’, a Smoda, 21/4/2016 (castellà)
# Pòssum septentrional

El pòssum septentrional (Trichosurus arnhemensis) és un marsupial nocturn que viu al nord d'Austràlia. Té un pelatge de color gris, amb un ventre blanc i una pell rosa. El pòssum septentrional pot mesurar fins a 55 cm de llarg, sense comptar la cua i té una mida similar a la d'un gat petit. A diferència dels altres Trichosurus, el pòssum septentrional no té la cua especialment espessa.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005. ISBN 0-801-88221-4. (anglès)
* ↑ Milich, K.. «Trichosurus arnhemensis». Animal Diversity Web, 2002. [Consulta: 18 abril 2008].
* ↑ Cleaver, B.. «The Brushtail Possum (Trichosurus vulpecula)». The Marsupial Society of Australia. [Consulta: 18 abril 2008].
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Ogonkí

«Ogonkí» té aquests significats:
* Ogonkí (Leningrad), localitat de l'óblast de Leningrad, a Rússia
* Ogonkí (Sakhalín), localitat de l'óblast de Sakhalín, a Rússia
* Ogonkí (Krasnoiarsk), localitat del krai de Krasnoiarsk, a Rússia
# Vera Kuznetsova

Vera Kuznetsova (en rus: Вера Кузнецова) va ser una ciclista soviètica, que va competir en pista. Es va proclamar campiona del món en Persecució el 1977.

## Palmarès

* 1977
** Campiona del Món en Persecució

## Enllaços externs

* Fitxa a sitiodeciclismo.net
* Fitxa a cyclebase.nl
# Cruz de Piedra

Cruz de Piedra és un poblat de l'Uruguai, ubicat al nord-est del departament de Cerro Largo. Té una població aproximada de 100 habitants, segons les dades del cens del 2004.
Es troba a 131 metres sobre el nivell del mar.

## Referències

* ↑ (anglès) Mapa, localització, clima i altres dades
# Duncan Cole

Duncan Cole (Birkenhead, 12 de juliol de 1958 - Auckland, 21 de maig de 2014) fou un futbolista neozelandès, nascut a Anglaterra, de la dècada de 1980.
Fou internacional amb la selecció de futbol de Nova Zelanda amb la qual participà a la Copa del Món de futbol de 1982.
Pel que fa a clubs, destacà a North Shore United i Canberra City.

## Referències

* ↑ Smith, Tony «World Cup All White Duncan Cole dies». , 22-05-2014 [Consulta: 22 maig 2014].
* ↑ «NZ 1982 World Cup». NZ Football. Arxivat de l'original el 23 juliol 2008. [Consulta: 2 novembre 2008].
* ↑ «A-International Lineups». The Ultimate New Zealand Soccer Website. [Consulta: 12 febrer 2009].
* ↑ «A-International Appearances - Caps and Goals». The Ultimate New Zealand Soccer Website. [Consulta: 12 febrer 2009].
* ↑ «Australian Player Database». OzFootball. [Consulta: 14 febrer 2009].
* ↑ Duncan Cole a National-Football-Teams.com (anglès)
# Alfonso Sánchez Fisac

Alfonso Sánchez Fisac (Oviedo, 1986) és un polític català, diputat al Parlament de Catalunya en la XI Legislatura i la XII Legislatura. Des de 2019 és també regidor a Tossa de Mar.
Fill de madrileny i daimielenya, va arribar a Sant Boi de Llobregat procedent de Tenerife el 1990 a l'edat de 4 anys. La seva formació destaca per un perfil tècnic i ja a l'edat adulta va ser empresari al sector de la construcció. Encara que, amb la crisis iniciada en 2008 decideix traslladar-se a Tossa de Mar para formar-se en Enginyeria Tècnica en Informàtica de Gestió a la Universitat de Girona i des de 2011 treballa com a programador especialitzat en java a l'empresa de consultoria informàtica Tecnocom (després adquirida per Indra Sistemas). Fins a 2015 col·laborava amb la ràdio local de Tossa de Mar, on presentava un programa musical.
A les eleccions municipals espanyoles de 2015 fou candidat de Ciutadans a l'alcaldia de Tossa de Mar, però no fou escollit. En canvi a les passades eleccions municipals espanyoles de 2019 també fou candidat de Ciutadans - Partit de la Ciutadania a l'alcaldia de Tossa de Mar i va aconseguir el primer regidor taronja al consistori. Ha estat elegit diputat a les eleccions al Parlament de Catalunya de 2015 i a les de 2017.
S'afilia a Ciutadans al 2012 i aviat esdevé membre del Comitè Territorial de Girona, encarregat de traçar l'estratègia i l'acció política a la província. Així mateix també és el responsable de les Xarxes Socials del partit a la província fins 2016, després de ser elegit diputat al Parlament de Catalunya. Esdevé el primer diputat asturià al Parlament de Catalunya En 2016 fou elegit Responsable d'Organització i Territori a la província de Girona, responsabilitat que abandonaria un any després. En 2017 fou elegit membre nacional de la Comissió de Garanties i Valors de Ciutadans a la IV Assemblea de Ciutadans.

## Referències

* ↑ 'Sito' Sánchez Fisac, un diputado ¿santboiano?El Llobregat, 4 de juliol de 2017
* ↑ Resultats Eleccions Municipals Tossa de Mar 2015, El País, 26 de maig de 2015
* ↑ Candidatures Municipals 2019
* ↑ Resultats Eleccions Municipals Tossa de Mar 2019, El País, 24 de maig de 2019
* ↑ Els teus representants al web de Ciutadans
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].
* ↑ Composición XI Legislatura Parlament de Catalunya
* ↑ «Creemos que todo esto ha sido para esconder la cartera tras la bandera» El Comercio, 5 de novembre de 2017
* ↑ "El proceso catalán buscaba tapar la cartera con la bandera" La Nueva España, 17 de novembre de 2017
* ↑ Comissió de Garanties
# Psychoda limicola

Psychoda limicola és una espècie d'insecte dípter pertanyent a la família dels psicòdids que es troba a Nord-amèrica: Carolina del Nord (els Estats Units).

## Referències

* ↑ uBio (anglès)
* 1 2 Vaillant, F., 1973. Some new Psychodidae Psychodinae from the United States (Diptera). Annales de la Société Entomologique de France (n.s.) 9/1:345–379.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* ION (anglès)
# Ognísxevo

Ognísxevo - Огнищево (rus) - és un poble de l'óblast de Bélgorod, a Rússia. El 2010 tenia 27 habitants. Pertany al districte (raion) de Xebékino.

## Referències

* ↑ «Znamenka» (en anglès). GeoNames. Arxivat de l'original el 2022-01-29. [Consulta: 29 gener 2022].
* ↑ «Генеральный план Шебекинского городского округа». Федеральная государственная информационная система территориального планирования (ФГИС ТП). Arxivat de l'original el 2021-05-27. [Consulta: 29 gener 2022].
* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 29 gener 2022].
# Inti Podestá Mezzetta

Inti Podestá Mezzetta (Montevideo, 23 d'abril de 1978) és un exfutbolista uruguaià, que ocupava la posició de migcampista. Al llarg de la seua curta carrera, tan sols va jugar en dos equips, el Danubio FC de la seua ciutat natal, i el Sevilla FC, on va penjar les botes el 2005, amb 27 anys, a causa d'una greu lesió de genoll. Va ser internacional amb el seu país en una ocasió.

## Referències

* ↑ D, L. «Podestá anuncia su retirada al no poder superar la lesión de rodilla» (en espanyol europeu). Libertad Digital, 01-07-2004. [Consulta: 20 març 2022].
* ↑ «Inti Podestá - Perfil del jugador» (en castellà). [Consulta: 20 març 2022].
* ↑ Maragliotti, Michel. «¿Qué fue de... los uruguayos finalistas en Malasia '97?» (en castellà). Balón Latino, 02-05-2020. [Consulta: 20 març 2022].
# Scrimshaw

Scrimshaw (en anglès, ['skɺɪmshɔ]) és una paraula provinent de l'anglès que descriu la realització de gravats en os o vori de balena o vori de morsa. A voltes també s'utilitza en referència a escultures fetes amb els mateixos materials. Modernament, amb la prohibició de la caça de balenes, es realitza aquesta tècnica en altres materials amb propietats semblants, com el plàstic o la fusta de boix.
Aquest art s'associa tradicionalment amb els caçadors de balenes, que el van desenvolupar a partir del segle xviii per aprofitar les dents dels exemplars que caçaven i omplir les hores mortes. Amb un ganivet o punxó, realitzaven gravats al material que després tenyien amb tinta, sutja, tabac o altres pigments. El resultat és un dibuix de línies fines de color fosc que contrasta amb la blancor del vori o os. Els pastors del Pirineu realitzaven gravats semblants en les culleres i d'altres estris que feien de boix, els quals omplien d'una barreja de pols de sutja i llard.

## Referències

* ↑ «Scrimshaw». Merriam-Webster Dictionary.
* ↑ Sánchez Sans, Maria Elisa. Maderas tradicionales españolas (en castellà). 1984. Madrid: Nacional, p. 128. ISBN 84-276-0683-3.
# Vera Lynn

Dame Vera Margaret Lynn, CH, OBE, OStJ (nascuda Welch; 20 de març de 1917 - 18 de juny de 2020), també coneguda popularment com the Forces' Sweetheart, va ser una cantant de pop tradicional, cantautora i actriu anglesa. Les seves cançons i espectacles van ser molt populars durant la Segona Guerra Mundial.
Durant la guerra feu gires per Egipte, Índia i Birmània, fent concerts per entretenir les tropes britàniques a ultramar. Les seves cançons més conegudes són We'll Meet Again, The White Cliffs of Dover, A Nightingale Sang in Berkeley Square i There'll Always Be an England.
Va seguir sent popular després de la guerra, apareixent a la ràdio i a la televisió britànica i americana, i va gravar èxits com Auf Wiederseh'n Sweetheart i el seu número u al Regne Unit My Son, My Son. El seu últim senzill, I Love This Land, va ser llançat per marcar el final de la Guerra de les Malvines. El 2009, als 92 anys, va convertir-se en l'artista més gran en arribar al número u a la UK Albums Chart, amb We'll Meet Again: The Very Best of Vera Lynn. Va llançar l'àlbum Vera Lynn 100 el 2017 per commemorar els seus cent anys, i l'enregistrament va arribar al número 3 de la llista dels més venuts. L'àlbum la va fer l'artista de més edat que n'havia gravat un, i la primera centenària amb un àlbum a les llistes.
Lynn va treballar també en obres caritatives amb antics soldats, nens discapacitats i malaltes de càncer de mama. El 2000 va ser nomenada la britànica que millor exemplificava l'esperit del segle xx.

## Referències

* ↑ BBC News consulta 18-06-2020
* ↑ Seidenberg, Steven; Sellar, Maurice; Jones, Lou. You Must Remember This. Great Britain: Boxtree Ltd, 1995, p. 132. ISBN 0-7522-1065-3.
* ↑ Simpson, Richard «Dame Vera Lynn, the new queen of the album charts at 92». Daily Mail (UK), 14-09-2009.
* ↑ Manheim, James M. «Vera Lynn biography». Index of Musician Biographies. [Consulta: 10 gener 2011].
# Diclorur de trioxigen

El diclorur de trioxigen és un compost binari de clor i oxigen, la qual fórmula molecular és ${\ce {O3Cl2}}$. És un gas marró fosc, molt inestable, que es descompon de forma explosiva per damunt dels 0 °C. El seu punt d'ebullició és 2,2 °C.

## Propietats

El diclorur de trioxigen és un compost que es forma en la fotòlisi a baixa temperatura del clorur de dioxigen ${\ce {O2Cl}}$, juntament amb diclorur d'hexaoxigen ${\ce {O6Cl2}}$, clor ${\ce {Cl2}}$ i oxigen ${\ce {O2}}$. El seu punt de fusió –120,6 °C i el d'ebullició 2,2 °C. És molt soluble en aigua perquè reacciona amb ella per formar l'àcid clorós ${\ce {HClO2}}$.
${\ce {O3Cl2 + H2O -> 2HClO2}}$

## Estructura molecular

La seva molècula té els dos clors enllaçats i els oxígens enllaçats als clors segons la fórmula ${\ce {OCl-ClO2}}$. També pot presentar altres estructures com ${\ce {Cl-O-ClO2}}$.

## Referències

* 1 2 Ropp, R. C.,. Encyclopedia of the alkaline earth compounds. Oxford: Elsevier, 2013. ISBN 9780444595539.
# Quinurenina 3-monooxigenasa

En enzimologia, quinurenina 3-monooxigenasa (EC 1.14.13.9) és un enzim que catalitza la reacció química següent:
    L-quinurenina + NADPH + H$^+$ + O₂ $\rightleftharpoons$ 3-hidroxi-L-quinurenina + NADP$^+$ + H₂O
Els quatre substrats d'aquest enzim són la L-quinurenina, el NADPH, l'H$^+$ i l'O₂, mentre que els seus tres productes són el 3-hidroxi-L-quinurenina, NADP$^+$ i l'H₂O.
Aquest enzim pertany a la família de les oxidoreductases, específicament a aquelles que actuen amb dos donadors, amb l'O₂ com a oxidant i incorporador o reductor d'oxigen. L'oxigen incorporat ha de ser derivat del O₂ amb NADH o NADPH com un donador, i la incorporació d'un àtom d'oxigen en un altre donador. El nom estandarditzat d'aquesta classe d'enzim és L-quinurenina, NADPH: oxigen oxidoreductasa (3-hidroxilant). També s'usen diversos noms comuns com quinurenina 3-hidroxilasa, quinureninahidroxilasa i L-quinurenina-3-hidroxilasa. Aquest enzim actua en el metabolisme triptòfan. Empra un cofactor FAD.

## Referències

* Foucher AL, McIntosh A, Douce G, Wastling J, Tait A, Turner CM «A proteomic analysis of arsenical drug resistance in Trypanosoma brucei». Proteomics., 6, 2006, pàg. 2726–32. DOI: 10.1002/pmic.200500419. PMID: 16526094.
* Okamoto H, Hayaishi O «Flavin adenine dinucleotide requirement for kynurenine hydroxylase of rat liver mitochondria». Biochem. Biophys. Res. Commun., 29, 1967, pàg. 394–9. DOI: 10.1016/0006-291X(67)90469-X. PMID: 6076241.
* SAITO Y, HAYAISHI O, ROTHBERG S «Studies on oxygenases; enzymatic formation of 3-hydroxy-L-kynurenine from L-kynurenine». J. Biol. Chem., 229, 1957, pàg. 921–34. PMID: 13502353.
# Intibucá

El departament d'Intibucá és un dels 18 departaments en què es divideix Hondures.

## Límits

* Nord, departaments de Comayagua, Lempira i Santa Bárbara.
* Sud, República del Salvador.
* Est, departaments de Comayagua i La Paz.
* Oest, departament de Lempira.

## Història

El departament fou creat el 16 d'abril de 1883. La creació d'aquest departament va obeir a un informe que va presentar en 1869 el Governador Polític del departament de Gracias, José María Cacho, qui va fer veure la conveniència de dividir aquest últim per la seva vasta extensió, la qual cosa constituïa un obstacle per al seu bon govern.
El 7 de març de 1883 es va emetre el Decret Núm. 10, en el qual el cercle de La Esperanza sol·licitava la creació d'un nou departament, a l'abril d'aquest mateix any es va emetre el Decret de creació del departament de *Intibucá, prenent part també de la Pau.
En el 2006 Jesús Evelio Inestroza es va fer mereixedor d'un Esment d'Honor del Premi d'Estudis Històrics Rei Joan Carles I que atorga la cooperació cultural espanyola a Hondures per la seva recerca "Els pobles antics del Valle d'Otoro (una aproximació a la microhistòria)".

## Municipalitats

* La Esperanza
* Camasca
* Colomoncagua
* Concepción
* Dolores
* Intibucá
* Jesús de Otoro
* Magdalena
* Masaguara
* San Antonio
* San Isidro
* San Juan
* San Marcos de la Sierra
* San Miguel Guancapla
* Santa Lucía
* Yamaranguila
* San Francisco de Opalaca

## Enllaços externs

* La Esperanza Intibuca Arxivat 2014-02-08 a Wayback Machine.
# Serra del Corredor

La Serra del Corredor és un sector de la Serralada de Marina, Serralada Litoral Catalana, situada entre el Maresme i el Vallès Oriental. Molt a prop del seu cim (642,2m.) hi ha el Santuari del Corredor, que, juntament amb el Montnegre, forma el Parc Natural del Montnegre i el Corredor.

## Referències

* ↑ Institut Cartogràfic de Catalunya. Altitud preses del Mapa Topogràfic de Catalunya 1:10.000

## Vegeu també

* Torrassa del Moro (Llinars del Vallès)
# Cotorra banyuda

La cotorra banyuda (Eunymphicus cornutus) és una espècie d'ocell de la família dels psitàcids que habita la selva humida de Nova Caledònia, a les Illes Loyauté.
# Quintín Lame

Manuel Quintín Lame Chantre (1880-1967) fou un indígena colombià rebel del cap del segle xx que va intentar conformar una república independent indígena.
Va néixer a El Borbollón, a prop de Popayán, el 26 d'octubre del 1880. Va morir a Ortega (Tolima) el 7 d'octubre de 1967.
Fill dels indígenes nasa Mariano Lame i Dolores Chantre. A la guerra del 1885, la seva germana Licenia, muda, fou violada. A la Guerra dels Mil Dies, van mutilar el seu germà Feliciano. El 1901 anà a l'exèrcit conservador i marxà a Panamà, on va veure que la lluita indígena era justa. Quan va tornar, es casà amb Belinda León i va començar un moviment indigenista. El 1910 fou triat representant i defensor dels cabildes indígenes del Cauca i després viatjà a Bogotà per estudiar les cèdules reials i es presentà al Congrés.
El 1914 dirigí un aixecament indígena al Cauca i el va voler estendre a Huila, Tolima i del Valle del Cauca. Se'l va acusar de construir una república dels indígenes i va ser arrestat el 9 de maig de 1915. El van tancar a la presó un any, incomunicat. Després el van continuar arrestant, però el moviment va créixer fins a arribar a constituir-se en una veritable «guera racial». El 1917 fou tancat durant quatre anys.
També circularen versions que tenia suposats poders sobrenaturals, com el de la ubiqüitat o la capacitat de transformar-se en animal; per això l'alcalde d'Ortega (lloc on estava pres), li va tancar la cabellera diverses vegades perquè pensava que el seu poder radicava allà.
El 23 d'agost de 1921 fou alliberat i s'integrà al moviment a Tolima. El 1924 redactà el seu llibre: El pensamiento del indio que se educó en las selvas colombianas

## Fonts

* Castrillón Arboleda, Diego 1971. El Indio Quintín Lame. Bogotá: Tercer Mundo, .
* EL TIEMPO 1999 "Cien personajes del Siglo XX en Colombia" Novena Entrega, Lecturas Dominicales 04/04/1999.
* Fajardo, Luis Alfonso; Juan Carlos Gamboa y Orlando VILLANUEVA 1999. Manuel Quintín Lame y los Guerreros de Juan Tama. Bogotá: Proyecto Cultural Alas de Xué.
* Lame Chantre, Manuel Quintín 1939 Las luchas del indio que bajó de la montaña al valle de la "civilización". Selección y notas, Gonzalo Castillo Cárdenas. Bogotá, Rosca de Investigación y Acción Social, 1973.
* Tello, Piedad L. 1983 "Vida y lucha de Manuel Quintín Lame". Tesis de Grado, Departamento de Antropología, Universidad de los Andes, Bogotá, 1983.

## Enllaços externs

* biografia Arxivat 2009-08-05 a Wayback Machine. (castellà)